Филип Пулман — Северно сияние (20) — Моята библиотека\nСеверно сияние (20)\nДвубоите между мечките бяха нещо обичайно и съпроводено със сложен ритуал. Рядко се случваше обаче една мечка да убие друга и това обикновено ставаше случайно или ако единият от противниците изтълкуваше неправилно сигналите на другия, както беше в случая на Йорек. Откровеното убийство като това на бащата на Йофур все още беше рядкост.\nНо от време на време възникваха обстоятелства, при които единственият начин да се реши даден спор беше двубоят на живот и смърт. И в този случай церемонията беше разработена в подробности.\nВ мига, в който Йофур обяви, че Йорек Бирнисон наближава Свалбард, арената, на която щеше да се състои двубоят, беше подравнена и загладена, а от огнените мини дойдоха ковачи да подготвят бронята на краля. Всеки нит беше огледан, всеки шев — проверен, а отделните й части бяха полирани с най-фин пясък. Не по-малко внимание беше обърнато и на ноктите му. Златните пластинки бяха свалени и всеки двайсетсантиметров шип беше грижливо изпилен и подострен като шило. Лира наблюдаваше със свито сърце приготовленията — никой нямаше да окаже подобно внимание на Йорек, който цяло денонощие вече вървеше през ледовете, без почивка и храна, а бе възможно и да е ранен при падането. Тя му беше навлякла този двубой без негово знание. По едно време Йофур изпробва остротата на ноктите си върху един току-що убит морж, разсичайки с един замах кожата му, сякаш беше хартия, и силата на удара си, от който черепът на животното се строши като яйчена черупка. Лира не издържа, извини се и избяга на скришно място, за да си поплаче.\nДори Панталеймон, който обикновено се опитваше да я развесели, беше помръкнал. Оставаше единствено да се допитат до алетиометъра. Според него Йорек беше само на един час път от двореца. След като й даде същия отговор втори път, Лира трябваше да му повярва, дори имаше чувството, че уредът й се сърди, задето го пита два пъти едно и също.\nВестта вече беше обиколила мечките и на площадката се беше събрала огромна тълпа. Мечките от по-висок ранг бяха заели най-хубавите места, а за женските имаше специална ложа, в която се бяха настанили, разбира се, и жените на Йофур. Женските мечки изпълваха Лира с огромно любопитство, но сега нямаше време да задава въпроси. Вместо това тя стоеше до краля и наблюдаваше придворните, като се опитваше да разгадае значението на всевъзможните медали, украшения и емблеми, с които бяха окичени. Някои от най-знатните носеха като Йофур кукли вместо демони, което беше явно подмазване, и сега Лира злорадо наблюдаваше как се чудят какво да правят с тях, след като не видяха парцалената кукла в ръцете на краля. Дали да ги хвърлят? Може би бяха изпаднали в немилост? Как да се държат сега?\nТази неувереност витаеше сред целия двор и Лира разбираше причината. Те не бяха сигурни какво са. Не бяха като Йорек Бирнисон — уверени, чисти и непоколебими. Несигурността беше надвиснала над тях и ги караше да се споглеждат крадешком и плахо да следят с поглед краля си.\nНаблюдаваха и нея с неприкрито любопитство. Тя скромно стоеше до Йофур и мълчеше, свеждайки очи, когато някой я погледнеше.\nМъглата вече се беше вдигнала и въздухът беше прозрачен като кристал. Лира стоеше трепереща върху една замръзнала пряспа край арената и се вглеждаше в небето, копнеейки с цялото си сърце отгоре да се спуснат изящните черни силуети и да я отнесат надалеч. Или да види онзи приказен град в светлината на Аврора, където можеше да върви необезпокоявана по окъпаните в слънце булеварди. Или да усети големите ръце на Мама Коста, да я обгърне близката миризма на плът и на готвено…\nСълзите й замръзваха в мига, в който се появяваха, и тя трябваше да ги отмахва постоянно. Толкова беше уплашена! Мечките, които не можеха да плачат, не разбираха какво става — това беше някаква човешка характеристика, която не ги вълнуваше. А Панталеймон не можеше да я утеши както обикновено, макар че тя продължаваше да държи ръката си в джоба около малкото му мише телце, а демонът душеше пръстите й.\nБлизо до нея ковачите довършваха работата си по кралската броня. Йофур се извисяваше като огромна метална кула от блестяща стомана, инкрустирана със злато. Шлемът му скриваше горната половина на главата му с искряща сребристосива черупка, в която зееше дълбокият процеп за очите. Под бронята тялото му беше защитено от плътно прилепнала ризница. В мига, в който я зърна, Лира осъзна, че е предала Йорек Бирнисон, защото той не разполагаше с нищо подобно. Неговата броня предпазваше само гърба и хълбоците му. Тя се вгледа в Йофур, толкова гладък и могъщ, и усети как й прилошава от чувство за вина и тревога.\n— Прощавайте, ваше величество — обади се тя, — но ако си спомняте какво ви казах…\nГласът й прозвуча тънък и отмалял. Йофур Ракнисон обърна към нея огромната си глава. В този миг три мечки държаха пред него мишена, която той трябваше да разсече с острите си нокти.\n— Помните ли, казах ви, че ще е най-добре аз да поговоря с Йорек Бирнисон и да си дам вид…\nНо още преди да е довършила изречението, откъм стражевата кула прозвуча могъщият рев на часовите. Останалите разбраха какво означава този рев и го подеха тържествуващо. Бяха видели Йорек.\n— Моля ви! — умолително изрече Лира. — Ще го надхитря, ще видите!\n— Да, да! Върви. Върви и го окуражи! — Йофур едва говореше от вълнение и ярост.\nЛира тръгна през площадката и мечките от двете й страни се отдръпнаха да й направят път. Но къде беше Йорек? В този миг тя съобрази, че стражевата кула е висока и оттам се вижда по-добре. Не й оставаше нищо друго, освен да продължи да върви през преспите.\nТой я видя пръв и с няколко скока се озова до нея, като вдигна облак сняг.\n— О, Йорек! Направих нещо ужасно! Мили мой, ще трябва да се биеш с Йофур Ракнисон, а ти не си готов. Уморен си, гладен, а бронята ти…\n— Какво е това ужасно нещо?\n— Казах му, че идваш, защото тълкувателят ми каза така. А той безумно иска да има демон. Аз го излъгах, че съм твой демон и че искам да те изоставя, за да остана с него, но той ще трябва да се бие с теб, за да ме спечели. Защото иначе, Йорек, миличък, те никога нямаше да ти позволят да се приближиш, щяха просто да те изгорят с огнехвъргачките…\n— Излъгала си Йофур Ракнисон?\n— Да. Накарах го да се съгласи да се бие с теб, вместо да те убие на място като изгнаник. Победителят ще бъде крал на мечките. Трябваше да постъпя така, защото…\n— Белакуа ли? Не, ти си Лира Златоустата! Да се бия с него, е единственото, което искам. Ела, демонче!\nМомичето погледна Йорек Бирнисон в неговата очукана броня, строен, свиреп и могъщ, и усети, че сърцето й ще се пръсне от гордост.\nДвамата се запътиха заедно към огромния дворец на Йофур, в чието подножие се простираше равната площадка, готова за двубоя. По бойниците се тълпяха мечки, на всеки прозорец се виждаха бели муцуни, а край арената се издигаше плътна стена от масивни бели тела с черните точки на очите и носовете. Застаналите най-отпред се отдръпнаха, за да сторят път на Йорек Бирнисон и неговия демон. Всички погледи бяха приковани в тях.\nЙорек застана на арената срещу Йофур Ракнисон. Кралят слезе от замръзналата пряспа, на която стоеше, и двамата се озоваха лице в лице. Само няколко метра ги деляха.\nЛира стоеше толкова близо до Йорек, че усещаше трепета, който прииждаше от него като от огромно динамо, излъчващо мощна анбарна енергия. Тя докосна незащитената част на шията му и прошепна:\n— Бий се добре, Йорек, мили мой. Ти си истинският крал, а този тук е никой.\nИ се отдръпна.\n— Мечи народе! — изрева Йорек Бирнисон и ревът отекна в дебелите стени на палата, пропъждайки накацалите птици. — Ето условията на двубоя: ако Йофур Ракнисон ме убие, той ще бъде ваш крал навеки и никой не ще има правото да го оспори. Ако аз убия Йофур Ракнисон, аз ще бъда вашият крал. Първата ми заповед ще бъде да сравните със земята този палат, тази жалка пародия заедно с всичките й джунджурийки, а златото и мрамора да хвърлите в морето. Металът на мечките е желязото, а не златото. Йофур Ракнисон оскверни Свалбард. Аз дойдох да го очистя. Йофур Ракнисон, предизвиквам те на двубой!\n— Мечи народе! — извика на свой ред Йофур. — Йорек Бирнисон се върна, защото аз го повиках. Аз съм този, който определя условията на двубоя, а те са: ако аз убия Йорек Бирнисон, тялото му ще бъде разкъсано и хвърлено за храна на скалните призраци. Главата му ще бъде набучена на стените на двореца ми. Споменът за него ще бъде предаден на забвение. Споменаването на името му ще се тълкува като най-тежко престъпление…\nТой продължи в този дух, после отново заговори Йорек, и още веднъж кралят. Това беше ритуал, който се спазваше строго. Лира ги гледаше и си мислеше колко са различни — Йофур толкова бляскав и могъщ, преливащ от сила и здраве, прекрасно въоръжен, горд и царствен, а Йорек — по-дребен при цялата си мощ, зле въоръжен, с ръждясала и очукана броня. Ала тя беше неговата душа. Беше си я направил сам и му прилягаше. С нея бяха едно. Йофур не беше доволен от бронята си — както и от душата си. Той беше неспокоен, докато Йорек нямаше никакви колебания.\nЛира усещаше, че и другите мечки ги сравняват. Но Йофур и Йорек не бяха просто две мечки. Всеки от тях въплъщаваше различно бъдеще, различна съдба за мечия народ. Йофур го беше повел в една посока, Йорек щеше да избере друга и в мига, в който един от двамата победеше, бъдещето, предначертано от другия, щеше да си отиде завинаги.\nРитуалът навлезе във втората си фаза и двамата започнаха да тъпчат неспокойно снега и да се приближават един към друг, като клатеха и въртяха глави. Зрителите бяха застинали. Всички погледи бяха вперени в двамата противници.\nТе застанаха в двата края на арената и се загледаха безмълвно. И изведнъж се втурнаха едновременно един срещу друг, вдигайки облаци сняг. Приличаха на две огромни канари, откъртени от два срещуположни върха, които се търкалят главоломно една срещу друга и набират скорост, прескачат пукнатините и правят на трески изпречилите се дървета, докато накрая се сблъскат с грохот и се разпилеят на прах. Така се сблъскаха двата мечока. Трясъкът разцепи покойния въздух и отекна в стените на двореца. Но те не се разсипаха на прах, както би станало с канарите, а се сгромолясаха в снега. Пръв се надигна Йорек, който се изви пъргаво и се вкопчи в Йофур, чиято броня беше смачкана от удара. Той се пресегна мълниеносно към най-уязвимото му място, шията — там, където между ризницата и шлема зееше пролука, — пъхна острите си закривели нокти в козината му и с все сила дръпна шлема.\nПочувствал опасността, Йофур изръмжа и се отърси, отхвърляйки противника си надалеч, изправи се могъщ и страховит и връхлетя като лавина върху Йорек, който още се опитваше да се изправи.\nСякаш земята се разтърси под тях. Как би могъл Йорек да оцелее след такъв удар? Той се бореше със сетни сили да се извърти и да намери опора, но Йофур се беше стоварил с цялата си тежест отгоре му и беше впил зъби в гърлото му. Капки кръв хвърчаха наоколо и една от тях падна върху анорака на Лира, която бързо я покри с ръка, сякаш беше безценен залог за обич.\nВ този миг Йорек закачи с нокти плетената ризница на Йофур и я дръпна надолу. Цялата предна част на бронята му отлетя и Йофур отскочи настрана, за да огледа пораженията, което позволи на противника му да се изправи на крака.\nЗа миг двамата останаха разделени, като си поемаха трескаво въздух. Сега ризницата на Йофур се беше превърнала в пречка — все още закрепена на пояса, тя се беше смъкнала и се влачеше около задните му крака. Йорек обаче беше в по-тежко положение — дишането му бе затруднено, а от раната на шията му бликаше кръв.\nСъс сетни сили той се хвърли към краля, който още не беше се освободил от ризницата, и го събори, а оголените му зъби се насочиха право към шията му, там, където шлемът му се беше изкривил. Йофур го отхвърли и двамата отново се вкопчиха един в друг, като вдигаха фонтани от сняг, толкова плътни, че трудно можеше да се разбере кой надделява.\nЛира следеше двубоя със затаен дъх, стиснала ръце така здраво, че пръстите й изтръпнаха. Стори й се, че вижда Йофур да раздира с нокти корема на Йорек, но явно не беше така, защото миг по-късно двамата се изправиха един срещу друг като боксьори и Йорек посегна с острите си нокти към лицето на Йофур, който отблъсна ръката му не по-малко яростно.\nСтомана се удари в стомана, изтракаха челюсти. Дъхът на двамата противници излизаше хрипкаво и накъсано от гърдите им, краката им блъскаха тежко утъпканата земя. Снегът наоколо беше обагрен в червено.\nБронята на Йофур вече беше в плачевно състояние, смачкана и разкъсана, златните инкрустации бяха откъснати или обагрени в кръв, а шлемът му беше изчезнал. Бронята на Йорек беше в далеч по-добро състояние при цялата си грозота — поочукана, но цяла, напълно годна да устои на тежките удари на мечия крал.\nЗатова пък Йофур беше по-едър и по-силен от Йорек, който беше уморен и гладен, а и беше загубил много кръв. Кървяха раните му на корема, на двете ръце и на шията, докато на краля беше наранена само долната челюст. Лира от цялото си сърце искаше да помогне на скъпия си приятел, но какво можеше да направи?\nПоложението му беше тежко. Той куцаше — всеки път, когато се подпреше на лявата си предна лапа, ставаше ясно, че тя едва издържа тежестта му. Йорек нито веднъж не нанесе удар с нея, а и с дясната удряше далеч по-слабо, отколкото няколко минути преди това.\nЙофур го забеляза, разбира се, и започна да го дразни — наричаше го сакат слабак, хленчещо пале, куп ръждясала ламарина, смъртник и с какви ли не още обидни прозвища, като същевременно сипеше върху му удари, които Йорек не можеше да посрещне.\nЛира плачеше неудържимо. Нейният мил, нейният храбрец, безстрашният й защитник щеше да умре и тя нямаше да го предаде, като отмести поглед, защото ако погледнеше към нея, той трябваше да види не малодушно извърнато лице, а сияещите й от любов и вяра очи.\nТя вдигна поглед, но сълзите й пречеха да види какво ставаше в действителност, а може би и иначе нямаше да го забележи. Във всеки случай на Йофур то му убягна.\nЗащото Йорек отстъпваше само за да намери твърда суха опора, от която да се оттласне за скок, а уж осакатената му лява ръка беше здрава и силна. Никой не можеше да надхитри мечка, но Лира му беше показала, че Йофур не иска да бъде мечка, а човек, и лесно можеше да бъде измамен.\nНай-сетне той успя да се добере до твърда скала, забита здраво в замръзналата земя. Опря крака в нея, напрегна се и зачака своя миг.\nЙофур се изправи над него, изрева тържествуващо и се насочи към ранената му лява ръка.\nТъкмо тогава Йорек връхлетя отгоре му, втурна се към противника си като неудържим талаз и нанесе съкрушителен удар в незащитената му челюст.\nСтраховитият удар откърти челюстта на Йофур и я запрати в снега сред пръски от кръв.\nЧервеният му език увисна от раздраното гърло. Мечият крал изведнъж се оказа безмълвен и безпомощен. На Йорек не му трябваше нищо повече. Зъбите му се впиха в шията на Йофур и след миг той го разтърсваше и подмяташе, сякаш беше мъртъв тюлен.\nЕдно светкавично дръпване изтръгна живота от тялото на противника му.\nОставаше само един ритуал, който трябваше да бъде изпълнен. Йорек раздра незащитената гръд на мечия крал и оголи тесните му ребра, които приличаха на скелета на преобърната лодка. Бръкна в гърдите му, изтръгна димящото му червено сърце и го изяде пред очите на поданиците му.\nИзбухна истинска буря от приветствени възгласи и тълпата се втурна да засвидетелства почитта си на победителя.\nНад глъчката се извиси гласът на Йорек:\n— Мечи народе! Кой е твоят крал?\nОтвърна му мощен рев, по-силен от гръм на опустошителна буря:\n— Йорек Бирнисон!\nМечките вече знаеха какво да правят. Медалите, диадемите и украшенията тутакси бяха захвърлени и отъпкани в снега, за да бъдат забравени завинаги. Сега това беше народът на Йорек — неговите мечки, а не жалки получовеци, потиснати от съзнанието за собствената си непълноценност. Тълпата се втурна към двореца и от високите кули полетяха мраморни блокове, назъбените бойници бяха сринати, а след тях към скалистия бряг се посипаха и камъните на стените.\nЙорек се извърна и разкопча бронята, за да прегледа раните си но в този миг Лира хукна към него по замръзналия ален сняг, като крещеше да не разрушават палата, защото вътре има затворници Мечките не я чуха, но Йорек разбра и ревът му тутакси ги възпря.\n— Хора ли са? — попита той.\n— Да. Йофур Ракнисон ги е затворил в тъмници. Те трябва да излязат и да се скрият някъде, за да не ги затрупат камъните.\nЙорек светкавично се разпореди и тутакси няколко мечки забързаха към палата да освободят затворниците. Лира се обърна към мечока.\n— Нека да ти помогна. Искам да се уверя, че не си ранен опасно, миличък Йорек. Ох, защо нямахме бинтове или някакви превръзки! Раната на корема ти е ужасна…\nЕдин мечок постави на земята в краката на Йорек нещо зеленикаво и покрито със скреж.\n— Целебен мъх — обясни Йорек. — Сложи го в раната ми, Лира. Събери краищата и и я покрий с малко сняг, докато замръзне.\nТой не позволи нито една мечка да го доближи и да се погрижи за раните му, въпреки усърдието им. Ръцете на Лира бяха достатъчно ловки, а и желанието да му помогне беше огромно. Момиченцето се наведе над огромния новоизбран мечи крал, сложи мъха в раната му и държа върху нея шепа сняг, докато кървенето спря. Когато свърши, ръкавиците й бяха подгизнали от кръвта на Йорек, но разкъсаната плът се беше затворила.\nВ това време затворниците — десетина-дванайсет души, които трепереха, примигваха и се притискаха един в друг — вече бяха излезли от палата. Лира реши, че няма смисъл да говори с Професора — горкият човек беше съвсем луд. Искаше й се да разбере кои са останалите мъже, но имаше други, по-неотложни работи. Беше й неприятно да безпокои Йорек, около когото гъмжеше от мечки, бързащи да изпълнят отривистите му заповеди, но се безпокоеше за Роджър, Лий Скорзби и вещиците, пък и беше уморена и прегладняла… Като помисли малко, реши, че най-разумно ще е да стои настрана.\nЛира си намери едно по-тихо местенце на площадката, натрупа върху себе си сняг, сякаш беше мечка, и с увития около врата й Панталеймон бързо заспа.\nНякой я побутна по крака и прозвуча непознат глас, глас на мечок:\n— Лира Златоуста, кралят те вика.\nТя се събуди вкочанясала и не успя да отвори очи — клепачите й бяха замръзнали. Панталеймон ги близна, за да разтопи леда по миглите й, и Лира успя да види младия мечок, надвесен над нея под лунната светлина.\nОпита се да седне, но не успя и се повали обратно в снега.\n— Можеш да ме яхнеш — предложи мечокът и коленичи до нея.\nТя се вкопчи в козината му и успя някак да се покатери на гърба му. Не след дълго се озоваха в закътана долчинка, където се бяха събрали много мечки.\nВнезапно Лира съзря сред тях дребна фигурка, която се втурна към нея, а демонът й хукна да посрещне Панталеймон.\n— Роджър! — възкликна тя.\n— Йорек Бирнисон ме остави да го чакам сред снеговете, докато дойде да те отърве. И ние паднахме от балона, Лира! След като ти изчезна, ние продължихме нататък още много мили, после господин Скорзби изпусна още малко газ и се ударихме в някаква планина. Не можещ да си представиш по какъв склон се катурнахме! Нямам представа къде са господин Скорзби и вещиците. Бяхме само двамата с Йорек Бирнисон. Той тръгна право насам да те търси. Тук ми разказаха за двубоя…\nЛира се озърна. Затворниците си строяха заслон от клони и парчета платно под ръководството на стар мечок и изглежда им харесваше да вършат нещо след дългото бездействие. Един от мъжете се опитваше да запали огън с кремък.\n— Има храна — съобщи младият мечок, който беше събудил Лира.\nНа снега лежеше току-що убит тюлен. Мечокът го разпори с острите си нокти и показа на Лира къде са бъбреците. Тя изяде единия суров. Беше топъл, мек и невъобразимо вкусен.\n— Хапни и от маста — посъветва я мечокът и й откъсна едно парче.\nВкусът беше като на сметана с лешников аромат. Роджър се поколеба, но накрая последва примера й. Двамата се нахвърлиха лакомо върху храната и само след няколко минути Лира вече беше напълно будна и започваше да се стопля.\nТя изтри уста и се огледа, но Йорек не се виждаше.\n— Йорек Бирнисон говори със съветниците си — обясни мечокът. — Каза да ви заведа при него, след като се нахраните. Елате.\nТой ги поведе към ниско възвишение, където мечките бяха започнали да строят стена от ледени блокове, Йорек седеше сред няколко по-възрастни мечки и сега се изправи да я посрещне.\n— Лира Златоуста — приветства я той. — Ела и чуй какво ми казаха.\nТой не обясни присъствието й на другите — може би вече бяха чули за нея. Всички обаче й направиха място и я поздравиха извънредно почтително, сякаш беше кралица. Лира сияеше от гордост, че седи редом със своя приятел Йорек Бирнисон под нежното сияние на Аврора, блещукаща в полярното небе, и участва в съвета на мечките.\nОказа се, че Йофур Ракнисон е имал загадъчна власт над мечия народ, която за мнозина била като магия. Някои го отдаваха на влиянието на госпожа Колтър, която го посетила още преди изгнанието на Йорек, макар той да не знаел за това, и донесла на Йофур множество подаръци.\n— Тя му е дала нещо упойващо — каза един от съветниците — и той тайно го е сипал на Хялмур Хялмурсон. Това е помрачило разсъдъка му.\nХялмур Хялмурсон явно беше убитият от Йорек мечок, станал причина за изгнанието му. Значи зад тези събития отново стоеше госпожа Колтър! Но имаше и още нещо.\n— Има човешки закони, забраняващи някои неща, които тя смяташе да направи, но човешките закони не важат в Свалбард. Тя възнамеряваше да построи тук още една станция като онази в Болвангар, но далеч по-опасна и Йофур щеше да й разреши, в разрез с всички обичаи на мечия народ. Посещавали са ни хора, били са наши пленници, но никога не са работили тук. Лека-полека тя щеше да увеличи властта си над него, а неговата над нас, докато ни превърне в послушни слуги, чиято единствена задача е да вардят създадените от нея гадости. — Говореше Сьорен Ейсарсон, един от съветниците, служили на Йофур против волята си.\n— Какво прави тя сега, Лира? — попита Йорек. — Какво ще предприеме, след като научи за смъртта на Йофур?\nЛира извади алетиометъра. Светлината беше слаба и Йорек нареди да донесат факел.\n— Какво ли е станало с господин Скорзби? — попита Лира, докато чакаха. — И с вещиците?\n— Вещиците бяха нападнати от друг клан. Не знам дали са били във връзка с мъчителите на деца, но явно са чакали в небето над Свалбард и по време на бурята атакуваха. Не можах да видя какво стана със Серафина Пекала. Колкото до Лий Скорзби, балонът отново се издигна, след като аз и момчето паднахме, и той остана в него. Но твоят тълкувател ще ти каже каква е съдбата му.\nЕдин мечок докара шейна, върху която димеше мангал с въглища, и пъхна в жаравата насмолен факел. Дървото пламна веднага и в светлината му Лира завъртя стрелките и попита за Лий Скорзби.\nОказа се, че той още лети, отвеян от въздушните течения към Нова земя, но не е ранен от скалните призраци и е отблъснал вещиците от чуждия клан.\nЛира съобщи сведенията на Йорек, който кимна доволен.\n— Щом е във въздуха, значи нищо не го заплашва. А с госпожа Колтър какво става?\nОтговорът беше труден за разчитане — стрелката се плъзгаше от един символ към друг в последователност, неразбираема за Лира. Мечките изгаряха от любопитство, но ги възпираше уважението им към Йорек Бирнисон и неговото към Лира, затова тя ги изхвърли от съзнанието си и се съсредоточи върху алетиометъра.\nКогато най-сетне разгада значението на символите, то я изпълни е трепет.\n— Казва… казва, че тя е чула накъде сме тръгнали и е подготвила транспортен цепелин, въоръжен с картечници. Даже… да, вече са тръгнали към Свалбард. Тя още не знае, че Йофур Ракнисон е убит, но скоро ще научи, защото… Да, ще й кажат някакви вещици, а те ще го узнаят от скалните призраци. Струва ми се, че въздухът наоколо е пълен с шпиони, Йорек. Тя смята да се престори, че идва да помогне на Йофур Ракнисон, но всъщност иска да заграби властта с помощта на един полк тартари, които идват по море и ще са тук след няколко дни. Освен това възнамерява да разбере възможно най-бързо къде държат затворен лорд Азриел и да нареди да го убият. Защото… Сега вече ми става ясно! Досега не го разбирах, Йорек. Тя иска да убие лорд Азриел, защото знае какво е решил да направи той и се бои, че ще я изпревари. Сигурно е заради града в небето, няма какво друго да е! Тя се опитва да стигне първа до него! А сега тълкувателят ми казва нещо друго…\nТя се наведе над уреда и се напрегна да проследи движението на стрелката, която се мяташе бясно от един символ към друг.\n— Да — изрече накрая и пусна алетиометъра в скута си, като премигваше и се отърсваше от транса. — Да, разбрах какво ми казва. Тя отново ме преследва. Иска нещо, което е у мен, защото лорд Азриел също се нуждае от него. Трябва им за този… за този експеримент, какъвто и да е той…\nМомичето млъкна и си пое дълбоко дъх. Нещо я безпокоеше, но не можеше да разбере какво е. Знаеше, че нещото, към което се стреми госпожа Колтър, е самият алетиометър — тя го искаше и преди, пък и какво друго би могло да бъде? И все пак едва ли беше това, защото уредът не сочеше към себе си.\n— Предполагам, че е алетиометърът — каза тя колебливо. — През цялото време си мислех това. Трябва да го занеса на лорд Азриел, преди тя да се е добрала до него. Ако попадне в нейните ръце, всички ще умрем.\nВ мига, в който го изрече, почувства невероятна умора и такова отчаяние, че смъртта й се стори избавление. Ала примерът на Йорек й пречеше да го признае. Тя остави алетиометъра и се изправи.\n— Къде е тя сега? — попита Йорек.\n— На няколко часа път оттук. Мисля, че трябва да занеса алетиометъра на лорд Азриел по най-бързия начин.\n— Аз ще дойда с теб — предложи той.\nЛира не възрази. Докато Йорек даваше нареждания да подготвят въоръжен отряд, който да ги придружи в последния етап от пътуването им на север, тя седеше неподвижно и си пазеше силите. Усещаше, че при това последно тълкуване нещо си е отишло от нея. Затвори очи и потъна в дрямка, но не след дълго я събудиха, за да потеглят на път.\n Бой до смърт. — Б.пр. ↑


Актуална информация за мерките и ограниченияте на придвижването в Европа и по света – Pirin Press\nАктуална информация за мерките и ограниченияте на придвижването в Европа и по света\n17 март, 2020 17 март, 2020 1 min read Пирин Прес\nАктуална информация за мерките и ограниченията на придвижването в Европа и по света съобщиха от Министерството на външните работи.\nЕстония – От 17 март Естония затваря границите за чуждестранни граждани . Въвеждат се въвеждат мерки, позволяващи на естонците или притежателите на разрешително за пребиваване да влизат в страната.\nУстановени са и процедури за преминаване на националните граници по време на ограниченията. Само граждани на Естония и жители на Естония с разрешение за пребиваване или право на пребиваване ще могат да влязат в Естония в обозримо бъдеще, включително притежателите на така наречените сиви паспорти. Чуждестранен гражданин, който няма симптоми на заболяването и чий близък роднина е естонски гражданин или лице с право на пребиваване, може да влезе в страната под специално разрешение на полицията. Чужденците, които трябва да влязат в Естония за международно военно сътрудничество, също ще получат достъп. Международният превоз на стоки, включително за хранителни и медицински стоки, е разрешен за влизане в Естония. Ще бъде предоставен допълнителен достъп за хора, които предоставят жизненоважни услуги, като например доставчици на гориво.\nРуската авиокомпания “Аерофлот” ще спре полетите между Москва и Талин от четвъртък, 19 март до 30 април. Finnair, най-голямата авиокомпания във Финландия, ще отмени полетите до Естония от вторник, 17 март.\nТурция – След разгодвор на посланика ни в Анкара от МВнР на Турция постъпи информация, че във връзка с пандемията COVID-19 по турските граници е в сила набор от мерки, който се прилага по отношение на международните шофьори на камиони. Посочените мерки предвиждат на шофьори – граждани на Германия, Испания, Франция, Дания, Швеция, Норвегия, Австрия, Белгия, Нидерландия, Китай, Иран, Ирак, Южна Корея, Япония, Италия, Тайланд, специален административен район Хонконг, Сингапур да бъде отказван достъп до турска територия и същите да бъдат връщани обратно като „нежелани пътници” (INAD). В допълнение, изрично се споменава, че към момента България и Гърция не фигурират в този списък от страни. Шофьори – граждани на трети страни, които са били в една от горепосочените държави през последните 14 дни, биват поставяни под карантина до изтичане на 14-дневния срок. След приключването на карантинния период и съответна медицинска проверка, която да потвърди липсата на симптоми на вируса, шофьорите биват допускани на турска територия. Управляваните от водачите камиони биват подложени на щателна процедура по дезинфекция и освобождавани след 6 часа.\nШофьори – граждани на трети страни, които не са били в нито една от горепосочените държави биват, допускани през турските граници след извършване на дезинфекция и карантинен престой от 6 часа.\nНапример, ако шофьор – български гражданин, който не е бил в споменатите по-горе страни, ще бъде допуснат на турска територия след извършване на съответната процедура по дезинфекция. В случай, че същият е бил в някоя от изброените държави (например Италия), ще може да премине турската граница след 14-дневен карантинен срок и дезинфекция.\nШофьори – турски граждани биват допускани през границите при положение, че не са развили типичната за вируса симптоматика и след подлагането им на специален медицински преглед и дезинфекция.\nИзраел – Във връзка с превенцията на разпространението на коронавируса в Израел са въведени допълнителни мерки за затваряне на всички детски градини, значително намаляване на броя на служителите на работните места; ограничаване на обществения транспорт: намаляване на броя на пътниците в автобусите и влаковете; болница Хашарон в Петах Тиква ще бъде превърната в специална болница за справяне с коронавируса; по-големи ограничения на публичните събирания.\nПравителството одобри извънредни мерки, разрешавайки на Шин Бет – Службата за национална сигурност, да проследява мобилните телефони на заразените с коронавируса и на тези, които в последните 14 дни преди диагностицирането им са били в контакт с тях. Мярката ще бъде в сила за 30 дни и трябва да бъде одобрена от съответната парламентарна комисия в Кнесета.\nЛиван – След обявеното на 15 март 2020 г. извънредно положение в страната се прилагат следните мерки:\n-Задължение на гражданите да не напускат домовете си, с изключение на случаи на особена необходимост; От 00.00 ч. на 26 март се затваря международното летище в Бейрут, както и всички въздушни, земни и морски входно-изходни пунктове в Ливан, като мярката е в сила до 24.00 ч. на 29 март т.г.\nИран – Към момента няма отворени сухопътни ГКПП към съседни държави, които могат да бъдат използвани от български граждани за завръщане в България. Въпреки обявената предстояща забрана на Катар за влизане на чужди граждани на територията на държавата Kатарските авиолинии продължават да изпълняват редовни полети веднъж дневно по маршрут Доха-Техеран-Доха. Освен трите полета седмично в събота, понеделник и сряда до Франкфурт, авиокомпания Иран Еър осъществява три полета седмично в понеделник, сряда и петък до Париж и три полета седмично в неделя, вторник и четвъртък до Лондон.\nЯпония – В периода 15–21 март 2020 г. са бъдат отменени около 60% от международните полети до и от Япония вследствие на пандемията от коронавирус и предприетите мерки от националните правителства. Най-сериозно намаление на броя на редовните полети се очаква спрямо Китай (от 1600 на 150 полета), Република Корея (от 900 на 30), Тайван от 700 на 300), САЩ (от 520 на 480). Очаква се да бъде намален броят на полетите до и от Хонконг, Тайланд и Макао. Налице е отмяна на полети и до Европа. Броят на полетите до дестинации в Италия е намален от 12 на 5. Япония е въвела степен 1 (повишено внимание) по отношение на пътувания до всички държави от Шенген. Към настоящия момент не са въведени ограничения по отношение на България.\nРепублика Южна Африка – Въведено е извънредно положение със следните извънредни мерки: От 18 март се въвежда се забрана за пътуване от високо рискови страни – Италия, Испания, Германия, Иран, ОК, САЩ, Южна Корея и Китай. Всички южноафрикански граждани са предупредени незабавно да преустановят всякакви пътувания от и до страни от ЕС, САЩ, ОК, Иран, Южна Корея и Китай. Преустановява се издаването на визи на граждани на САЩ, ОК, Китай, Италия, Германия, Испания, Южна Корея и Иран. На всички лица, които са били във високо рискови държави през последните 20 дни, ще бъде отказано да влизат на територията на РЮА. От 16 март 35 от 53-те сухоземни гранични пункта и 2 от 8-те пристанища в РЮА се затварят.\nОт 18 март т.г. до края на Великденските празници – 13 април се затварят всички училища. Обсъжда се затваряне и на университетите.\nИзраелка с коронавирус е минала през Летище Пловдив за ски почивка в Банско\nКакви наказания предвижда извънредния закон\nОгромен астероид , ще премине близо до Земята\nВсяка година на 5 юни се отбелязва Световния ден на околната среда\nОрбан обяви извънредно положение в Унгария\nПендаровски: Проблемът е, че България оспорва идентичността ни\nПърви случай на подварианта Омикрон 4 беше открит в Гърция\nТреньор на „Чо Елит“ взе злато в Сърбия, клубът от Разлог трети на спаринг\nРома се превърна в първия носител на трофея от Лигата на конференциитe\nПроф. Кантарджиев: Маймунската шарка се предава чрез интимен контакт между мъже\nLupa.bg: Азис стана баща за втори път\nВалентина спечели Hell’s Kitchen България\n23 май, 2022 23 май, 2022\nЧерна прокоба тегне над българските банкноти\nХороскоп за 27 май 2022\nСънища ни пращат SOS сигнал за болести\nНа днешния ден (23 май) църквата почита Св. преподобни Михаил, епископ Синадски


Силвина: 09/01/2008 - 10/01/2008\nОще един ден (даже по-малко от ден) остава, докато приключи малката ваканция, която си взех по случай 26-ия си рожден ден. Прекарах я страхотно - пътувах и празнувах. Подаръци и поздравления за рождения ден започнах да получавам още на 22 септември (макар че той е на 25-и). Рождения си ден прекарах в Хисар, където студеното време се съчета идеално със спа хотела, от който излизах само за вечеря и за разходка в последния ден, преди да тръгна за Пловдив. Там присъствах на нещо, което отдавна исках да видя на живо, а не само да чета за него - Нощта на музеите и галериите. Чудесно беше да си направя една хубава нощна разходка, съчетана с изкуство, да видя накуп толкова много интересни места и експозиции, и то в компанията на весели, усмихнати хора. Като допълнителен бонус, проливният дъжд, който едва не удави цяла България, спря като по поръчка точно вечерта на 26 септември. За съжаление, никак ме няма по нощните снимки, така че това, което направих, отразява само малка част от преживяването и от местата, които успях да посетя през тази нощ. Със сигурност си струваше и бих повторила и догодина, ако имам възможност!\nДнес вече съм в София и трябва да се настройвам психически и физически за новата работна седмица. Както обикновено след добре прекаран отпуск, ми се иска още, но... и на това ще му дойде времето до края на годината.\nЕтикети: култура, лично, Пловдив, почивка, празник, пътуване\nнаписано от Silvina @ 9/28/2008 04:11:00 пр.об. 0 коментар(а)\nнаписано от Silvina @ 9/26/2008 02:44:00 пр.об. 1 коментар(а)\nВ отпуск съм послучай рождения си ден и го прекарвам добре - май за първи път празнувам рожден ден цяла седмица. Пътувам насам-натам: ще разкажа повече, когато се върна. Накратко - доскоро бях в Хисар,\nднес празнувах рожден ден (макар че цял ден валя като из ведро, което не предразполагаше към особено весело настроение), а утре също предстои нещо интересно.\nВ този пост искам и да благодаря на всички, които ми честитиха рождения ден по всички възможни начини - с обаждания по телефона, с SMS, по e-mail, Twitter, edno23.com, във Facebook... Едно голямо благодаря на всички - много ме зарадвахте!\nЕтикети: лично, новини, почивка, празник, пътуване, щастие\nнаписано от Silvina @ 9/26/2008 02:07:00 пр.об. 0 коментар(а)\nОтдавна гледах този филм, но така и не ми остана време да блогна за него, а трябваше - това е най-добрият филм, който съм гледала от много, много време насам. Трогателен и далеч не само детски - мисля, че историята би била интересна и поучителна и за деца, но е по-вероятно почти пълната липса на диалог и бавното развитие на действието да ги отегчи. За съжаление, нашите разпространители задължително считат, че "анимационен филм" = "детски филм", така че ако го гледате на кино, ще бъде дублиран. Загубата обаче не е голяма, тъй като диалогът във филма не е много, което е още едно от качествата му. (А и ако има деца в залата, поне няма да слушате четене на субтитрите от шептящи родители от всички страни около вас.) Гледката на голям екран си струва всеки лев, даден за билета, че и отгоре.\nИсторията на филма няма да разказвам - сигурно вече сте чели и нея, и мнението на критиката, и историята за софийския боклук, който уж е послужил за вдъхновение на филма (дано да е било така наистина, та поне нещо полезно да е имало в нея). Само ще добавя, че всичко в нея си е точно на мястото - както основният сюжет, така и заигравките с консуматорското общество и идеята на създателите на филма за бъдещето, което ни чака, ако продължим да действаме все така безотговорно спрямо околната среда. Чак да не повярва човек, че филмът е създаден в същото това общество, което иронизира, в държава, която в момента май е доста близо до показаното във филма състояние.\nНакратко казано, ако трябваше да гледам само един филм тази година, това щеше да е WALL-E. Всички добри думи за него са напълно заслужени!\nЕтикети: кино, ревю\nнаписано от Silvina @ 9/23/2008 12:20:00 пр.об. 2 коментар(а)\nДнес случайно минах покрай НДК и бях много приятно изненадана. Около фонтана беше подредена фотоизложба с големи принтове, подобна на вече проведените две такива преди време на моста до НДК.\nТози път снимките бяха по-малко, но също толкова впечатляващи. Видях както красиви природни снимки,\nтака и няколко изгледа от забележителни места (предимно от Китай).\nСилно ме впечатлиха снимките на животни - тази ми е любима,\nосвен че е впечатляваща и красива, има и особено интересна история.\nДруга основна разлика между тази изложба и предишните подобни фотоизложби край НДК бяха уловените човешки емоции - не само тъга\nИзложбата, наречена "Природа и емоции", си струва да се разгледа, макар и под дъжда. Имате възможност за това до 5 октомври.\nКогато продължих покрай НДК в посока моста, забелязах още една фотоизложба! За нея със сигурност трябва да се побърза, защото е там само до 25 септември, а също има какво да се види. (Веднага се сещам за двама души, които много ще харесат и двете изложби, макар че е много вероятно отдавна да са ги разгледали и да се учудят, че аз съм разбрала за тях чак сега. :))\nЕтикети: интересно, снимки, София\nнаписано от Silvina @ 9/21/2008 04:26:00 пр.об. 1 коментар(а)\nКак да редактираме всяка уеб страница, която ни хареса\nЕто един хитър трик, с който можете да превърнете браузъра си във визуален HTML редактор. След като отворите която и да е страница, въведете в адресната лента на браузъра следното (на един ред):\nВече можете да редактирате страницата, както пожелаете - да триете, добавяте и размествате елементи. Когато свършите работата си, дори можете да я съхраните на компютъра си с обичайната команда Save As от менюто File.\nВръщането на браузъра в нормален работен режим става с\nХакът е тестван и работи с последните версии на Firefox и MS Internet Explorer. За други браузъри и по-стари версии не знам дали важи, но ще се радвам, ако някой го пробва и сподели.\nЕтикети: Интернет, любопитно, уеб дизайн, хак\nнаписано от Silvina @ 9/20/2008 01:13:00 пр.об. 2 коментар(а)\nМного харесвам рубриката на Гари Маршъл в британския .net, която за съжаление не излиза в българското издание, но е достъпна онлайн в оригинал. Наскоро се замислих над тази негова статия, тъй като наблюдавам подобно нещо и у хората около себе си с много малки изключения. Особено странен ми е ефектът на различните версии на статуса при програмите за обмен на съобщения или телефония, като ICQ и Skype. Те си имат статус "отсъстващ" и статус "зает". Тогава защо хората толкова често използват "отсъстващ", когато всъщност са на компютрите си, но просто не им се разговаря с околните? Може би защото искат да се скрият за известно време и не са длъжни да дават обяснения на останалите в списъка си с контакти къде са и дали са пред компютъра. ОК, но тогава защо отговарят и пишат на други хора в това състояние? Или обратното - когато станат от компютъра, не го отбелязват и с часове остават "онлайн", така че всъщност не се знае къде са? След като всеки знае, че всички останали лъжат, какъв е изобщо смисълът все още да ги има опциите за показване на статус? И колко ли са хората, чийто статус наистина отразява действителността? (Поне един, ако броя себе си, но колко още?)\nЕтикети: .net, въпрос, Интернет\nнаписано от Silvina @ 9/20/2008 12:10:00 пр.об. 0 коментар(а)\nнаписано от Silvina @ 9/19/2008 11:30:00 сл.об. 0 коментар(а)\nЧак сега забелязах, че съм обещала да се похваля, когато излезе първият български брой на .net, където съм участвала като редактор от началото до края на подготвянето му. Ето го и него - бр. 180, в който с идването на есента и 15 септември разглеждаме електронното обучение у нас и по света, освен водещите теми на британското издание - съвети за справяне с кражбите на дизайни и идеи за излизане от моментите, в които трябва да измислим нещо ново, а сме "блокирали" напълно. Броят вече е на пазара и може да се намери при разпространителите в цялата страна.\nнаписано от Silvina @ 9/18/2008 04:37:00 сл.об. 0 коментар(а)\nЕтикети: .net, Интернет, кампания, награди\nОтскоро е и манията ми по микроблогването - допреди месец се чудех на хората, които използват подобно чудо, за какво им е и какво интересно и полезно намират в това да пишат кратки съобщения и да ги публикуват някъде. Оказа се и интересно, и полезно. Все още се удивявам на таланта на много от хората, които следя, да бъдат остроумни или да казват нещо наистина смислено с толкова малко думи. Полезната част се състои в това, че ако ме мързи да пиша дълъг пост, няколкото думи, които тук ще изглеждат странно, в микроблога ще са съвсем на мястото си. :)\nПо микроблогването се запалих покрай Пешо и микроблог системата, с която започнах, беше edno23.com - според моето скромно мнение най-добрият български аналог на Twitter. Веднага започнах да разпращам покани на познати да се включат, но се оказа, че част от хората, които искам да следя, са запалени по Twitter и не желаят да се местят, така че се регистрирах и там. От регистрация до писане разстоянието е малко и така започнах да пиша и на двете места. Ако сравня предимствата и недостатъците им, по-дългият списък с предимства ще е на edno23.com: добър дизайн, интересни хора, възможност за прикачване на снимка или видеоклип към написаното и опция за добавяне на връзка като допълнение към съобщението, което освобождава ценно място за писане. Предимствата на Twitter за мен са в това, че много от хората, които държа да следя, са там и във възможността човек да променя дизайна на профила си (от която аз не се възползвам, тъй като дизайнерските умения ми куцат сериозно, но все пак е добре да си знам, че я има).\nТака от човек, който мислеше микроблогването за "глупост", за няма и месец се превърнах в собственик на цели два микроблога. В edno23.com пиша на български и за българи, а в Twitter - предимно на английски. Тук идва и моментът да споделя какво ме провокира да напиша всичко това: този пост. Ваня от няколко седмици насам критикува българите в Twitter, защото пишат на английски. Е, аз съм от тях и така и не се разбрахме с нея защо го правя. (Всъщност, и други пишещи на английски българи май не успяват да я убедят...) За мен има български микроблог услуги, в които пиша на български, а в Twitter - на английски. В Twitter пиша на български, ако някой се е обърнал към мен на български и му отговарям на същия език. Освен за забавление, ползвам Twitter и за връзка с колегите във Великобритания, които в никакъв случай не бих нарекла "темерут-англичанин или затлъстяла англичанка дето пъшкат по 8 часа зад бюрото за по двеста паунада на ден" (цитат от поста на Ваня)! Не ползвам Twitter като заместител на сайт за запознанства - следим се предимно с хора, които познавам или офлайн, или задочно от блоговете им, или от някъде другаде онлайн, - макар че ако покрай него се запозная с някой интересен човек - добре дошло. (Всъщност, чета туитовете на много интересни хора, но това не означава, че сме тръгнали непременно да се запознаваме. Просто чета без претенции на какъв език се пише.) Май и целта на Twitter като цяло не е запознанства с нови хора, а публикуване на съобщения, чрез които хората (познати и ако сме достатъчно интересни - и непознати) да са в течение какво правим в момента. А ако тези хора насреща не говорят български, какво правим тогава?\nПисането на английски не е само спам и не е задължително с бизнес цел. И ако за Ваня "езикът не би могъл да бъде критерии за стойността на една личност" (отново цитат от нейното мнение), тогава какво против има пишещите на английски и защо са й толкова скучни?\nЕтикети: български работи, лично, микроблог, ревю, edno23.com, Twitter\nнаписано от Silvina @ 9/15/2008 03:02:00 сл.об. 3 коментар(а)\nВчера по покана от Богомил гостувах в предаването "Булевард България" на РеТВ. Имаха нужда от SEO експерт, който да разясни как се получава така, че при написване на фамилията на Георги Първанов в Google услугата Google Suggest автоматично предлага и... една друга думичка. Коя е тя ще разберете, ако гледате записа на предаването (част 2 от 10 септември). Май добре се получи, като изключим това, че ме "преквалифицираха" в програмист, но карай да върви - явно са решили, че така ще е по-разбираемо за аудиторията. :)\nЕтикети: журналисти, медии, политика, телевизия, SEO\nнаписано от Silvina @ 9/11/2008 10:49:00 сл.об. 0 коментар(а)\nНа днешната "светла" дата Google решиха да ме зарадват, като ме качат десетина позиции нагоре в състезанието avtorentacar. Вярно, че след добрия старт (на шеста позиция) сегашната 35 не е висока, но като се има предвид, че известно време изобщо ме нямаше заради проблеми с хостинга, а след това се появих на 46-о място, и това е много добре. А и се надявам да не спра дотук, а да продължа да се качвам все по-нагоре. Време има достатъчно.\nЕтикети: сайт, състезание, avtorentacar, SEO\nнаписано от Silvina @ 9/09/2008 10:37:00 сл.об. 0 коментар(а)\nТова сладурче (от София е) си търси добри стопани. Ако искате да си имате коте блогър, пишете му или предайте информацията на някого, който би искал да го вземе и ще се грижи добре за него.\nЕтикети: животни, помощ, сладко\nнаписано от Silvina @ 9/05/2008 03:09:00 сл.об. 0 коментар(а)\nНаскоро пътувах с влак и предвид случващото се, когато ползваме услугите на БДЖ, ми хрумнаха някои идеи за разнообразяване на съобщенията, разпространявани чрез високоговорителите на гарите. Ето няколко примера:\n"Уважаеми пътници в сградата на гарата, в момента изпускате влак "Слънчев бряг" за Пазарджик, Септември и София, който ще замине след две минути от първи коловоз."\n"Влак "Слънчев бряг" ще пристигне на първи коловоз в 20 часа и 1 минута. Последните два вагона от композицията, които ще останат на гара Пловдив, ще спрат на посочения коловоз, а останалите ще бъдат в позиция, максимално близка до следващата гара. Моля, заемете позиция в края на коловоза, за да си гарантирате успешно качване във влака по време на престоя му на гарата. БДЖ не отговаря за пътници, неуспели да се качат поради факта, че са се намирали точно на обявения коловоз."\n"Уважаеми пътници на Централна гара София, днес жребият определи билети до Бургас и до всички населени места от Южна България да се продават на Северни каси, а до Синитево, Раковски и всички останали населени места в България - на Южни каси. За местонахождението на касите попитайте на гише "Информация". Моля, имайте предвид, че задаването на въпроси от общ характер на сужителите на касите и опитите за закупуване на билет от погрешна каса са забранени и могат да бъдат санкционирани."\n"Влакът за Радомир, Перник и Кюстендил ще замине след пет минути от трети коловоз. Уточнение за пътниците, намиращи се на трети коловоз: това е влакът, качвайте се!"\nЕтикети: БДЖ, български работи, влак, пътуване, хумор\nнаписано от Silvina @ 9/03/2008 11:10:00 сл.об. 0 коментар(а)\nОбичам SEO състезанията и нямаше как да не си опитам късмета и в това. Ключовата сума е avtorentacar, победител е този, който излезе на първо място в Google при търсене на български език с ключова дума avtorentacar на 28 февруари 2009, а има и междинна награда за първенеца на 30 ноември 2008. Да видим какво ще направи малко обикновен HTML с (надявам се) много връзки към него. Ако имате желание да ми помогнете, ще се радвам много, а ако спечеля, ще черпя - сериозно! :) На моята avtorentacar съм описала как можете да ми помогнете (накратко казано, като сложите където можете линк като този: avtorentacar).\nнаписано от Silvina @ 9/01/2008 11:51:00 сл.об. 0 коментар(а)\nБлагодаря за всички съвети, които получих за избора на система за управление на файлове, за която питах наскоро. От всички препоръчани се колебаех между Epiware, препоръчана от Жоро, phpCollab, която ми предложи Васил и GoogleDocs - предложението на Ljube. Epiware не успях да подкарам, тъй като от readme файла й разбрах, че е необходим root достъп на сървъра, за да я инсталирам, а аз нямам такъв на уеб хоста си. Жалко, системата изглежда точно по моя вкус, макар и с малко повечко възможности. Същото е и с phpCollab - страхотна е, но за целта, за която планирам да я използвам (редактиране на файлове в група) е все едно да стрелям по врабчета с топ. За сметка на това, когато ми потрябва онлайн управление на проекти, със сигурност ще използвам нея - пробвала съм подобни и преди, но phpCollab е най-леката и удобна сред тях.\nВ крайна сметка се спрях на GoogleDocs - макар че няма да бъде инсталирана на мой хостинг, тяхната система е точно това, което търся: проста, ясна и съсредоточена само върху редактирането на файловете и контрола на версиите.\nнаписано от Silvina @ 9/01/2008 03:34:00 сл.об. 1 коментар(а)


Ядките - верен съюзник в борбата с наднорменото тегло - BGZine\nЯдките – верен съюзник в борбата с наднорменото тегло\nОрехи, бадеми, лешници, кашу, шам-фъстък… Колко от вас ги отбягват или ги консумират по-скоро спорадично, притеснявайки се от това да не качат килограми, благодарение на лошата слава, която имат, поради голямото им съдържание на мазнини?\nОбаче какт о е казал другарят Шекспир: Fear no more! Демек: нямайте грижа!\nЗащото въпреки, че почти всички ядки съдържат около 150-180 калории на всеки 30 грама, включването им в диетата не се свързва с качване на килограми, по-скоро обратното. Съществуват изследвания сочещи, че хората консумиращи ядки успяват да свалят килограми, което отчасти се дължи и на засищащия им ефект, предотвратяващ употребата на други по-нездравословни храни. Освен това вероятно тялото храносмилателната ни система, не усвоява всички калории, които ядките съдържат.\nБезспорно обаче, включването на ядки в една балансирана диета рефлектира благотворно върху здравето ни. Протеини, минерали и витамини между които Калий, Селен, Магнезий, Фосфор, Витамин Е и В комплекс, (както и повишено количество Калций при лешниците и бадемите) са част от хранителните вещества, които съдържат.\nНо измежду всички тези компоненти, отразяващите се най-благотворно на здравето са именно мазнините, от които мнозина се плашат.\nБидейки от типа мононенаситени и полиненаситени, тези мазнини спомагат за редуцирането на лошият (LDL) холестерол и нивото на триглицеридите.\nОсвен това съдържат полифеноли, които са антиоксиданти, имуномодулатори и съдоразширяващи. Техният състав има и противовъзпалително действие, намалява кръвното налягане и се асоциира с редуциране риска от развиване на диабет от тип 2, метаболитен синдром, заболяване на дихателните пътища и рак.\nОбаче и с ядките, както и с много други неща в живота, не трябва да се прекалява. Макар и в случая да е вярно, че колкото повече консумираме, толкова по намаля нивото на холестерола, не бива да превишаваме дозата от 65 гр. дневно, като това е максимума. Преминаването на този лимит би довел до обратния ефект, затлъстяване и съответните негативи.\nМнозина експерти препоръчват от 4 до 7 дози седмично, по 30 грама (немного голяма шепа) всяка.\nПрепоръчително е да се консумират сурови и без добавки като сол, понеже от една страна това се отразява на полезните им съставки като протеините и мазнините и от друга, количеството на калориите може да се повиши (например при изпържване) и с това и рисковете от калориен излишък. Освен това добавената сол (обикновено в големи количества), може да затрудни функционирането на бъбреците, както и да повиши кръвното налягане.\nБлагодарение на универсалността им, може да ги консумираме по най-разнообразни начини. Като аперитиви между обяда или вечерята или пък натрошени да ги добавим в кисело мляко, в салатата или в някой сос и къде ли още не… И може би точно сега е момента да загребете с шепа и да се насладите на ядките, които ви се намират под ръка; орехи, лешници, бадеми… няма значение, здравето ви ще ви се отблагодари.\nснимка от Freepik\nPrevious Post: Защо харченето за хомеопатия, са пари хвърлени на вятъра?\nNext Post: Хронотерапия или защо часът на прием на лекарства, може да е по-важен от дозата.


"Vantablack" - по-черно от черното. Проект "Хеликс"\nПуритани, готи, авангардни художници, поети и модната икона Коко Шанел видяха в него нещо много специално. Сега черното, най-енигматичния цвят се превръща в още по-тъмен и загадъчен.\nБританска компания е произвела „странен, непознат“ (в оригиналната статията е "strange, alien", последното което също значи „извънземен“) материал, които е толкова черен, че почти абсорбира цялата попаднала върху него светлина (99,6%), това е и нов световен рекорд.\nДа гледаш това „супер черно“ покритие, изработено от въглеродни нанотръби – всяка 10 000 пъти по-тънка от човешкия косъм си е доста странно преживяване. То е толкова тъмно, че човешкото око не може да разбере какво вижда. Форми и контури се губят, като не остава нищо освен една очевидна пропаст.\nАко Шанел бе използвал материала за да изработи една от малките си черни рокли, то главата и крайниците на моделката биха „плавали“ странно около роклята, приличаща на черна дупка.\nВ действителност приложенията на материала са доста по-сери…\nSPCTTR:разкопките за започнали някъде от преди около месец (09.2014) по проект за трансгранично сътрудничество от 2007 година - „Виа диагоналис и българският Стоунхендж"\nСпоред него раннови…\nДнес по „Слеващо ниво на глупост” (Next Level BullShet) ще говорим за една от най-опасните болести в момента, предизвикваща криза в здравеопазването на САЩ – безумието наречено: вируса "Ебола". Меинстрийм медията залива всеки един дръзнал да пусне телевизора или радиото със свръх доза полуистини и маловажни аспекти за "Ебола", които честно казано минават на разстояние от реалността. В действителност ние „уловихме“ една от големите новинарски мрежи, която целенасочено създава заблуждаващи и опасно неверни заглавия (нещо, което погледнато хронологично ВИНАГИ е било така, все пак това е основната функция на една медия – агресивно насочен в определена посока пропагандизъм). Разбира се, че има причина – парите (и не само те, „контрол върху съзнанието“ също е немаловажен фактор). На видеото по-долу ще ви покажем как в действителност пандемия като "Ебола" може да бъде един добре оркестриран сценарий, за кой и за какво. Подчертаваме, че разбираме сериозността …\nДата: Fri, 16 Jan 1998 19:12:25 -0800 (PST) От: “Brian Bethel” (brianbet@camalott.com) За: ghost-discuss@lido.com Относно: Тези проклети чернооки деца\nСкъпи гостъри(„Ghosters“ така наричат хората занимаващи се със паранормално):\nАз настина още се чудя как бих нарекъл тази история, ако трябваше да я публикувам официално, вероятно нещо от сорта на „Браян срещу злите, чернооки, вампиро-демонични, немъртви деца-…


[Кратки Вести] - Hunt: Showdown в ранен достъп, монетизиране сейфове в Metal Gear Survive, RoN, Assassin's Creed Curse of The Pharaohn - GoPlay.bg - геймърски сайт за игри, PC, PS4/PS3, XboxOne новини\n[Кратки Вести] - Hunt: Showdown в ранен достъп, монетизиране сейфове в Metal Gear Survive, RoN, Assassin's Creed Curse of The Pharaohn\nДобро понеделнично утре господа, това е вашия любим сатсурко и днес, ще ви посрещна с утрешна преса за предходните леки гейминг новини, да започваме.\nИмам добри новини хора, Hunt:Showdown, премина чрез дългия и болезнен път на Крайтековия кризис, смяната на концепцията на играта, промяната на геймплея, затворения бета тест и най-накрая е вече в Steam. Разбира се, за сега само под формата на ранен достъп.\nХибрида PvE на ловуването на чудовища и PvP унищожаването на конкурентите, вече може да изпробвате на PC от скромната цена на 29.99€, в блатото на Early Access шуутърът се очертава да стои примерно една година, поне така казват разработчиците, както всички знаем всичко може да се обърка, сроковете в такава сфера са много бледи. След няколко месеца, Crytec ще публикува плановете им в дългосрочен план за играта, а до тогава ще ви предстои да се придържате към това което са ви дали.\nМоже също така да изпробвате смелия или не толкова ход на Конами, Metal Gear Survive. Само да отбележа, че ревютата в стийм са 60% положително което ни дава малко надежда, а това е доста високичък резултат за игра коята беше мъртвородена за повечето MG фенове, но за нещастие Конами продължава да ни агресира със съмнителните си решения за изтискването на пари. Този път гигантите се досетиха, че могат да монетизират системата на съхраненията на играта, в новата MGS, ако ми посзволите да наричам така Metal Gear Survive, отначало е досъпен само един слот за вашия персонаж, а пък ако се решите да създадете друг, без да триете основния си, вие ще може да го разблокирате, но проблема е, че ще трябва да платите с ин гейм валута, може да си я избиете като просто влизате ежедневно в играта, но за това ще ви потрябват 34 дни, а може и да си ги купите за 10 зелени американски президента, трети вариян като гледам няма.\nНадеждата на феновете Swat 4 за светло бъдеще, шуутърът Ready or Not, вече половин година от както няма и следа от него, Туитърът на разработчиците мълчи от Октомври на миналата година, а официалния им блог от Юли. Съобществото се вълнува, защото авторите на проекто от Void Interactive, успяха да заинтригуват обществеността със потенциално готините фичъри, на този потенциално готин симулатор на спецназ.\nФренския сайт NoFraG, успяха да влязат в контакт с издателите на играта и ни предоставиха доста обнадеждяващи подробности на разработката на играта. Производството на шуутъра, по техне думи, върви като по масло, в дадения момент вътрешното алфа тестиране върви доста добре, записване на игровия звук и финалната стадия със захвата на движенията със създаватето на анимацията.\nОсвен сингл прейъра, Void планират да снабдят Ready or Not със компетитив режим, висчки тези вкуснотийки ще може да си преордървате вече през лятото, а преди лънча на играта ще има затворен бета тест. Самия лънч се планира за Ноември тази година, разбира се, не е изключено, че играта ще започне да покорява сърцата не геймърите с ранния достъп в Steam.\nOще един, скрил се от погледа ни за дълго време и изплувал не отдавна проект, се отправя на Кикстартер, става дума за анонсираната през 2016 година стратегия Iron Harvest, която е основана върху вселената на 1920+, в която огромни човекоподобни роботи си съществуват в началото на 20-ти век. В създанието на играта е задействан самия автор на тази вселена, а със създаването на музиката се е заел писателя на любимите ни поредици като Witcher и Bullet Storм. Създателите на играта искат да останат независими от издателското финансиране, колкото се може по-дълго, така че през Март те ще пуснат крауд фундинг кампания.\nЧак тогава през 2016 година разработчиците ни казваха, че ще искат да пуснат играта към 2018-та, след няколко години работа много би могло да се промени, но дори и сроковете да са се променили, ние ще разберем за това не по-рано от тогава когато кикстартерът им бъде пуснат.\nAssassin’s Creed Origins, доста умно съчетава в себе си историческа правдоподобност и мистически небивалици и ни предоставя екскурзии по древен египет, и да се противопоставим на древноегипетски богове.\nВ новото DLC The Curse of the Pharos, Ubisoft решиха максимално да ударят по свръхестествената съставяща на своето творение, и да напълнят геймплея със мъртъвци, гигантски скорпиони и с всеразлични чудовища.\nЗоната на действие ще стане Febes, a Bayek ще може да достигне до 50-ти левел, да посети царството на мъртвите, да срещне още много египетски чудовища, да освои нови перкове и като цяло да се радва на още няколко часа геймплей. DLC-то ще стане достъпно за всички не по рано от 13-ти март на всички актуални платформи.\nАко ви е харесоло, поделете се в коментарите какви важни новини бих могъл да изпусна и дали бихте искали да виждате такова издание и за напред, а аз Сатсура от ГоПлей ви пожелавам успешна гейминг седмица!


има ли ефект от? | BB-Team форум\nима ли ефект от?\nсауна белт върши ли някаква работа, един познат ми подхвърли за този колан дето стопявал мазнините в коремната област и се чудя някой пробвал ли го е? на мен не ми се вярва много да има истина в тез реклами по ТВ, но не знам..\nнякой ако го е пробал да каже\nПърво не вярвам, че само с изпотяване може да се стопят мазнини и второ преди години си взех оня колан за “релеф на корема” не знам как точно му беше името (пак от ТВ) и за цяло лято не свалих и 0,1мм! :lol:\nВече не вярвам на тия работи :x\nС този колан по лесно се обезводняваш, не топиш мазнини. За да топиш мазнини, трябва да накараш тялото ти да ги използва за енергия.\nПрочети статията за “точковата редукция” в сайта.\nНе си губи времето с това.Имаше доста теми по тоя въпрос\nТъй като сме тръгнали да кажа и за Космодиска. Взех си го защото имам гадни болки в кръста особено след мъртва тяга. Слагам си само малката част на космодиска която е за кръста и ме отпуска много бързо болката. Не съм рекламен агент, но все пак който има този проблем - Enjoy!


Спорт и младежки дейности - Община Белоградчик\nСпорт и младежки дейностиcurrently selected\nМладежкият дом в Белоградчик проучва потребностите и интересите на децата и младежите от града и общината и работи за личностното им израстване. Институцията е елемент от битието на много млади хора в региона, част от тяхното настояще и попътен вятър към бъдещето.\nМладежкият дом реализира своята визия за мястото на младежите в облика на Белоградчик чрез различни културни, образователни и социални програми и проекти. В ролята си на институция, която реализира държавната политика чрез програмите на местната власт по отношение на децата и младежите, той насочва своята ежедневна работа в няколко направления:\nпровеждане на художествено-творческа дейност и клубове по интереси;\nобучителни и дискусионни форми чрез информационно – консултантски дейности;\nпартньорски програми с други национални, регионални и местни младежки организации и структури.


Кехлибар за късмет и срещу мигрена – ZDRAVEN.BG\n04/09/2008 екип на Здраве и Красота Глава и мозък, Любопитно 0\nДревните гърци, римляни и египтяни носели т. нар. сълзите на бога за късмет, съобщава в-к Стандарт. Така те наричали кехлибара.\nЛюбовта към втвърдената дървесна смола с аморфна структура датира от хилядолетия. За владетелите в античния свят са били приготвяни дълги нанизи от дребни парченца кехлибар, които носели късмет на притежателите си и можели да се поставят незабелязано под дрехите им.\nГърците наричали кехлибарите електрони или слънчево злато. От това название произлиза и думата “електричество”. Смята се, че биополето, което произвежда кехлибарът, е благоприятно за болести като мигрена, стомашни проблеми, бъбречни и стомашни неразположения. Алхимиците дори го стривали на прах и давали като лекарство срещу полудяване.\nВъпреки че в продължение на векове кехлибарът е почитан като божество, качествата му останали дълго време необясними за хората. Известен е фактът, че той помага за обмяната на веществата и носи късмет на собственика си при дълъг контакт с него.\nОще от древността жълтеникавите плочки, напомнящи цвят на жълъд, са били обикнати от владетелите на древен Египет и Рим.\nПоради енергийната си и лечебна сила растението минерал било свързвано с божествените сили на природата. Най-старите сведения за историята на кехлибара датират от Х век пр.Хр., когато той е могъл да се намери по крайбрежието на Северно и Балтийско море. Мистичните и защитни качества на кехлибара бързо го превърнали в предпочитан материал за направата на украшения, заедно със слоновата кост. Жреците на фараоните го използвали за приготвянето на лечебни отвари, а по-късно и съвременната медицина открила чудодейните му качества.\nСнимка: Майкъл Рис


Лечение на артроза с Аюрведа | Ayurvedasofia.bg\n13 Dec 2021 15:54 2282\nВ днешния свят здравните усложнения непрекъснато се увеличават. Проблемът със ставите е един от най-честите проблеми в наши дни. Това разстройство се свързва с различни фактори, като промени в начина на живот, нередовни хранителни навици, претоварване, физически и психически стрес.\nТова е най-честата форма на артрит и може да увреди всяка става в тялото. Засяга ставите на коленете, ръцете, бедрата и гръбначния стълб. Поразява главно хрущяла. Той представлява хлъзгава тъкан, която покрива краищата на костите в ставата.\nПри остеоартритгорният слой на хрущяла се разрушава и изтрива. Това кара костите под хрущяла да се търкат. Резултатът е болка и подуване в ставата, което причинява проблеми с движението.\nПоглед върху проблема от позициите на Аюрведа\nСпоред Аюрведа болестта е известна като сандхивата (сандхи означава връзка, а вата означава вата доша). Остеоартритът възниква поради обостряне на вата доша, натрупване на вата в по-слабите части на тялото и причинява болки в ставите.\nСандивата е състояние, при което вата активността се увеличава в ставите. Тъй като памучната вата е суха по природа, тя абсорбира течности от хрущяла на ставата.\nКакви може да са симптомите ?\nТе най-често включват :\nБолка в ставите при движение\nХрускане на ставите\nСкованост в ставите след период на почивка.\nНякои от причините, които могат да доведат до това състояние, включват:\nПостепенно влошаване на ставния хрущял\nТова е дегенеративно заболяване, което се влошава с течение на времето. Болките в ставите и сковаността стават тежки, което затруднява ежедневната активност на пациента.\nДиагностициране на остеоартрит\nОстеоартритът може да бъде диагностициран с физически преглед, образна диагностика и кръвни изследвания:\nФизически преглед - помага за диагностициране на засегнатата става, която причинява подуване, зачервяване и чувствителност.\nВизуален преглед – помага за диагностициране на нараняване на ставите. Може да се състои от рентгенова снимка, ЯМР.\nАнализна ставната течност - течността се извлича от засегнатата става с помощта на спринцовка. Това помага да се открие възпаление или всяка инфекция, която може да причини болка.\nАюрведични лекарства за остеоартрит\nHimalaya Herbals предлага най-добрата комбинация от ефективни билкови лекарства за остеоартрит. Тези продукти са направени от най-висококачествени билки и стриктно следват принципите на Аюрведа.\nВсички препарати са 100% чисти, натурални и вегетариански. Те са без химикали, добавки и консерванти. Безопасни са за употреба, тъй като нямат странични ефекти.\nШалаки е естествена и безопасна билка за здравето на ставите. Подходяща е при артрит, остеохондроза, ревматизъм. Елиминира болката, изпълнява функцията на охлаждане, която е необходима при повишена Пита.\nРумалая гел е препарат за локално приложение, препоръчван за облекчаване на ставни болки, изкълчвания и навяхвания, както и напрежение и скованост в мускулите.\nРумалая облекчава възпалението, подобрява кръвообращението и метаболитните процеси в мускулите и ставите, подхранва и укрепва тъканите, намалява отока и подобрява подвижността на ставите. Редовният прием на лекарството помага за укрепване на костната и съединителната тъкан на ставите и връзките.\nДайте предпочитание на храни, богати на антиоксиданти: грозде, лук, малини, цитрусови плодове.\nТрябва да ядете храни, богати на витамин D.\nВключете в диетата си подправки като джинджифил и чесън.\nИзбягвайте да пиете кофеин.\nНе яжте храни от регистъра на т.н. бързо хранене.\nОстеоартритът или артрозата като хронично заболяване засяга ставите в различни части на тялото. Състоянието поразява хрущяла, омекотявайки ставните кости, които започват постепенно да губят своята еластичност. При разкъсан хрущял костите започват да се търкат една в друга, причинявайки скованост, възпаление и загуба на движение.\nТова е най-често срещаното заболяване, причиняващо болки в ставите, като страничните ефекти варират от леко неудобство до отслабване.\nТова може да се случи във всяка от ставите на тялото, но най-често се проявява в ръцете и носещите най-голямата тежест стави в човешкото тяло – колене, бедра, гръбначен стълб (обикновено във врата или долната част на гърба).\nЗа хората, които страдат от артроза, страданията са както физически, така и емоционални, тъй като изпитването на непрекъсната и мъчителна болка ограничава възможността им да се справят с ежедневните си задължения на работа и в къщи, да се разхождат с любимите си хора и да се наслаждават на живота.\nВ Аюрведа клиник София успешно се прилагат най-добрите аюрведични терапии от екип от специално обучени терапевти за лечение на остеоартрит.\nНаред с атакуването на болката, предлаганите тук планове за лечение, адаптирани за всеки отделен случай, помагат да се стопира заболяването и да се предотврати по-нататъшно влошаване на засегнатата става.\nОстеоартритът е дегенеративно заболяване и прогресира със стареенето с тежки симптоми. Затова е важно да се намери най-точната формула за укрепване на ставите. Редовно използване на подходящи масла върху тях дават добри резултати на лечението и намаляват риска от по-нататъшното им увреждане.\nОсобено добре се отразява детоксикиращото лечение за тези пациенти, които са със силно засегнати стави и тежки симптоми. Пълен курс от детоксикиращи и укрепващи терапии, провеждани веднъж годишно, предотвратява по-нататъшното увреждане на ставните тъкани и ги поддържа силни и подмладени.\nОпитът показва, че след такъв редовно провеждан курс на детоксикация пациентите преодоляват състоянието си и поддържат много по-добро качество на живот.\nМетодът на непрекъснато лечение предотвратява по-нататъшното влошаване на състоянието им дори с напредване на възрастта. Част от аюрведичното лечение могат да бъдат - подходящата физиотерапия и упражняването на йога като част от правилния терапевтичен подход.\nСтрадащите от артроза болниобикновено изпитват остри болки в ставите, които ограничават движението им. Болката се увеличава особено при ходене и изкачване на стълби. Отличителен белег на поразените от болестта места са подуване и възпаление в областта на ставите.\nАко сте засегнати от тази неприятна болест, трябва да забравите бързото хранене на крак, както и така разпространените напоследък лакомства, известни като junk food.\nДиетата на пациент, страдащ от остеоартрит, трябва да се състои от прясно приготвена храна, която по възможност се сервира гореща. Добре е да се приемат супи от леща и други бобови растения, както и месо, като към тях трябва да се включват джинджифил и черен пипер.\nГхи и други полезни масла в храната набавят енергия на тялото, като наред с това действат „смазващо” на ставите, спомагат за гладката им работа. Пациентът трябва да се пази от пикантни и люти храни, тъй като те причиняват вреди на вече влошеното състояние на ставите.\nАюрведа методи за лечение на артроза\nАюрведа предлага множество техники за лечение на артрозата с помощта на билки. Безопасните и ефективни алтернативи за лечение на остеоартрит намаляват възпалението, подуването и болката, като пречат на производството и натрупването на вредни химически елементи, причиняващи възпаления в човешкото тяло.\nЛечението на болките в ставите с помощта на Аюрведа подмладява увредените тъкани и хрущяли на засегнатите части.\nЗа смазване и укрепване на ставите се препоръчват вата-успокояващи лекарства. Най-добре е да се изготви персонализиран план за лечение, който да тръгне от първопричината за състоянието заедно с общото здравословното състояние на пациента.\nТова най-добре ще го направят специалистите по Аюрведа медицина, каквито можете да откриете в клиниката по Аюрведа лечение в София.\nИдентифицирането на основната причина за състоянието на пациента помага да се набележи линия на лечение чрез комбинация от четирите важни аспекта - персонализирана медицина, панчакарма терапия, съвети за хранене, модификации в начина на живот.\nВ Аюрведа клиник София се предлагат безопасни и ефективни планове за лечение с билки, които са персонализирани според индивидуалното състояние на пациента за лечение и възстановяване от леко до тежко състояние на остеоартрит.\nТук ще получите цялостна грижа за вашето тяло от най-добрите специалисти по древната индийска медицина. За да научите повече за лечението, посетете сайта ayurvedasofia.bg.\nСнимки: ayurvedasofia.bg ; ayurvedabansko.bg


Daibau.bg - изпълнители, оферти и продукти за строителство и ремонт\nПомощник при строителство и ремонт\nОферти, контакти\tОферти, контакти\tПриблизителни цени\nНамерете подходящия професионалист безплатно.\n5227 строителни фирми\nПолучаване на контакти и оферти от местни доказани фирми за:\nПокрив и навеси\nНово строителство на къща\n1. Изпратете заявката\nКажете ни какво ви трябва с няколко прости стъпки. Ще изпратим запитването до подходящи местни изпълнители.\n2. ИНФОРМИРАМЕ ВИ ЗА ПРОЕКТА, ПРЕПОРЪЧВАМЕ ВИ НА КЛИЕНТИТЕ\n3. Daibau.bg е винаги на ваша страна\nВинаги сме на ваше разположение за съвет, с ясни индикативни цени и надеждни изпълнители. Ние ви помагаме на всяка крачка.\n3. Уговорете се да видите местоположението, офертата\nЗакупеване и монтаж на ел. подово отопление, заедно с фолио под него и монтиране на конзолата на ел. управление на стената\nНие си сътрудничим с 5.227 фирми, вашето мнение означава много за нас\nМного точни и експедитивни! Много добра организация!\nПочистване около блоково пространство\nПрофесионална консултация, качествено изпълненеина проекта в срок и в рамките на договорените параме...\nБоян Строй ЕООД\nМного точни, спазиха стриктно сроковете, качествена работа!...\nдюшеме, саморазливна смес, нивелиране\nнаправа на дървен навес\nМного съм доволна от косултацията, която направих.\nДадоха ми много добри съвети как да се извърши работата. Спазиха всички договорености и всички дейно...\nГАРАНТ - 2000 ООД\nРаботят професионално, качествено и в срок. Дадоха ни добри конструктивни предложения и с това подоб...\nВзеха размери в официален почивен ден без допълнително заплащане ...\nОтзоваха се много бързо, работиха много организирано и дотук сме доволни от работата им....\nКоректна фирма. Бързо и качествено изпълнение. Препоръчвам....\nОтзивчиви, добри професионалисти\nДЕАР АРХИТЕКТС ЕООД\nСвършиха работата много бързо и качествено.\nАдекватна и полезна информация как да се случат правилно нещата. Внимание към детайли по самата поръ...\nИзключително коректни и старателни! Силно препоръчвам!!!! ...\nПоказване на повече оценки\nИмате ли дългогодишен опит и препоръки за изпълнението на строителни работи?\nРегистрирайте се, а когато проверим вашата компания, получавате достъп до хиляди проекти за архитектура, строителство, обновяване и поддръжка ...\nприблизителни цени за строителни работи и поддръжка\nПланирате да строите или ремонтирате? Събрали сме повече от 1094 приблизителни цени за различни строителни работи и работи по поддръжка, които могат да ви помогнат да прецените инвестицията си. Ако решите да строите, ние сме тук, за да ви помогнем да намерите изпълнители и правилната оферта за вашето търсене.\nПроверка на цените\nНие се ползваме с доверието на повече от 10 000 потребители годишно


Гранулат отблъскващ голи и градински ОХЛЮВИ - 1000 мл - NewFresh.org\nПродуктът против голи и градински охлюви създава неблагоприятни условия за охлювите и предпазва насажденията.\nКод на артикула: REP46-10\nПродуктъте готов за употреба.\nПродукта действа прогонващо на охлювите, без да ги унищожава.\nЗа градини на открито - Разпространете продукта вътре в местата, които искате да предпазите, формирайки ивица сширина около 10/15 см.\nТегло: 1000 мл


Кметът: Ако гражданите преценят, няма да теглим заем!\nАвтор: Георги Кирилов 11:25 / 17.12.2019 Коментари (20) 6429\n"Няма да изтеглим заем, ако гражданите на Пловдив смятат, че не трябва да го теглим. Общинският съвет, ако прецени, че не трябва да се тегли, няма да теглим. Отделно заемът може да не се тегли в пълен размер.\nЩе има обществено обсъждане и дискусии за заема, така че там все още нищо не е решено. Заем може и да не изтеглим и ще се мъчим да работим без него". Това заяви преди минути кметът на Пловдив Здравко Димитров.\n"Заемът ще е за 80 милиона, доколкото аз знам", каза на пресконференцията Димитров, предаде репортер на Plovdiv24.bg.\nПроектите, които са подготвени, са за малко повече пари. Димитров обясни, че предложението на ЕИБ е за кредитна линия и парите не се взимат веднага. "Взимат се колкото трябват, връщат се, взимат се... Това е въпрос на обществено обсъждане, на консенсус преди всичко. Ако искаме нещо да се промени - решаваме и го правим" - каза кметът.\nОбщинските съветници почнаха да се изказват, кой разбрал, кой не разбрал, но те са си прави за тях, защото реално така беше поднесена информацията - обобщи Димитров.\nКметът подчерта, че предложението на банката е за 120 милиона, но дали ще е 20, 10, 15, 50 милиона - това ще го реши Общинският съвет.\nСпоред Димитров, преговорите с ЕИБ са били започнати от предшественика му. "Не виждам новина, излишно имаше истерия в някои медии. Никой не е тръгнал на собствена глава, без някой друг да знае, да тегли заем или кредит. Няма как да се случи това нещо" - каза той.\nПоследните две вноски от 50-милионния заем, който беше теглен от кмета д-р Чомаков, трябва да се платят догодина.\nАз така , като слушам - Здравко се опитва да имитира бате Бойко - нищо чудно след нова година да каже , че никога не са обсъждали въпроси за заема и че червените са били пуснали фалшива новина... - и доста нескопосано го прави... Кметския пост е отговорост и не само към самия себе си , но и към хората - не може да се угоди на всички - но реално може да се прави събрания при конфликтни точки и да се вземе общо събрание , а не самопартийно да се взимат решения...\nКмете, гола вода си. От първия месец си пролича колко ти е багажа. А и като се види кои са ти дружина, еле пък бъдещия зам по строителството....\nКмете кои граждани ще питаш.Тези които гласуваха за теб или тези които не те подкрепиха . Мисля че трябва да попиташ тези които не гласуваха.Те знаеха какво ще се случи .\nСкапани са тея политици. Всички. До един. Единия вика, "перфектно финансово състояние, за пример", другия "много е зле, хавата, тея преди нас ни оставиха на червено", "заеми требат", тея дето бяха на власт викат "говори ми на шапката, няма такова нещо, оставихме касата на плюс", ние си лаем по форумите като истински "граждани".... за тея маскари само сопата и тоягата, "вземаш връщаш " вика, ми убу, така да е, ма връщай от твоя джоб та вида. Та политика без джоба на българина нема браце....както се вика, доде време "управляват чобаните и синовете им". Истината е, че като чуете, "ще теглим заем" = "Ще крадем много, малко ще направим за вас и вие ще си връщате заемчето".....густо да ти е да си майна!\nРеферендум ли ще правиш бе? Ми него кой ще го плаща??\nПловдив трябва да се управлява от човек със замах, можещ и знаещ! Нищо против нямам г-н Димитров, но всички кметове управляващи града през последните 20г. не ставаха... и продължават!!! Пловдив има досатъчно млади, образовани и умни гражнани, които могат да управляват, но Не те не са допуснати до политиката в града, камо ли да имат глас.\nНякои пак ще се обидят но е очевидно че има съществена разлика между това да имаш инж. пред името и това да си гонил топка 20 години!\nКмете слушай хората и недей да даваш милиони за ония коптор на източен.Ние данъкоплатците не искаме да се наливат милиони за един строежа на стадион,който беше бутнат по предложение на феновете на отбора.Ако ще се прави стадион,нека бъде ст.Пловдив,хем ще могат да играят всички отбори на него.Пловдив не може да бъде делен,има къде къде по-важни неща от прищявките на някакви фенчета\nМангала пак само с мисълта за Ботев ляга и става, тъп циганин. НИЕ ПЪК ИСТИНСКИТЕ ДАНЪКОПЛАТЦИ не искаме един кюстендилски навлек да играе БЕЗ ПАРИ НА ОБЩИНСКИЯ СТАДИОН В ЛАУТА !\nЩе се прави не ми само стой и гледай, циганин. За вас се прави от много години и никой нищо не е казал, за това по-добре пийте по една студена вода от Марица и умирайте масово някъде, псета мръсни.\nПрошляк мухлясал от къде на къде ще се прави само на вас бе просяк?Нали сте хиляди съберете си пари и си довършете коптора,не става само с просия манго,никой не ви е длъжен\nНие гражданите, да не сме икономисти? Нали за това взимат тлъсти заплати. Аз го разбирам така: Администрацията има нужда от пари. Дали ще вдигнат данъците да ни ги взимат сега или чрез заема, който ще теглят, да го платим -все е тая\nЗдравко, с всеки изминал ден копаеш дъното! Кметуването се оказа голям черпак за твоята уста! Така както си тръгнал, няма да е далече денят, в който хората, ше те млатят с черпака по черепахата!


Начало Икономика Европари ЕК съветва България да вземе заеми по Плана за възстановяване\nИдеята е с тях да бъдат покрити непредвидени разходи заради ускорената инфлация и ефектите от войната в Украйна\n20:19 03.05.2022 2705 ~ 2 мин. четене\nЕвропейската комисия посъветва европейските правителства да се възползват и от възможността за евтини заеми по Плана за възстановяване и устойчивост, за да си помогнат с непредвидените разходи заради ускорената инфлация и ефектите от войната в Украйна. Изказването бе съвместно от страна на еврокомисарите, които се грижат за финансите на Европейския съюз Валдис Домбровскис и Паоло Джентилони в Европейския парламент.\nПо време на събеседването им в парламента двамата посочиха, че в момента има наличен ресурс от 220 млрд. евро под формата на изгодни заеми, които все още не са отпуснати. Общият бюджет на заемите, които може да бъдат поети, пък е 358.8 млрд. лв.\nСправка в специализираната платформа на Европейската комисия за Плана за възстановяване и устойчивост показва, че единствено шест страни членки към момента са поискали официално и достъп до полагаемите им се заеми. Това са Кипър, Гърция, Румъния, Португалия, Италия и Словения.\nБългарският план за възстановяване към момента все още не е официално одобрен, като предстои финалната зелена светлина от Съвета на Европейския съюз. Правителството на Кирил Петков направи доста промени по българския документ в последната половин година, но въпреки това така и засега не се насочва към евтините заеми. Кабинетът може да направи това впоследствие, като изработи нови проекти и отново премине по процедура по одобрение – първо от Европейската комисия, а след това и от Съвета на ЕС.\nПрипомняме, че България подаде Плана си за възстановяване с проекти на стойност 13.5 млрд. лв., а полагаемите ѝ се заеми са в размер на 9 млрд. лв.\nНапредване с одобрението\nВъв вторник министрите на икономиката и финансите одобриха Планът за възстановяване на България на свое заседание. Очаква се Съветът на ЕС да приеме решенията си чрез писмена процедура „скоро след проведената днес неформална среща на министрите“.\nБюджет и финанси Обновена 10448\nПутин подписа указ, с който може да спре газа и петрола на всеки


Тийн идолът EVA изброди 100-те туристически обекта за 3 месеца, в Дъблин 50% от хората са под 27 години\nВ Покана за пътуване тази неделя от 18 до 19 часа по програма "Христо Ботев" на БНР\nЗа слушателите над 15 години името на певицата Ева може да говори нещо само ако са я гледали в мюзикъла „Кабаре” в оперетата или в някоя от постановките на частни театри, с които обикаля из България. За тийнейджърите, обаче ведрата усмивка на изпълнителката е повод за припадък от екстаз.\nEVA се прочу светкавично в интернет с ролята на Елизабет Мария – БЕТИ в пародийния онлайн сериал “#КИФЛА”. За кратко тя се превърна в новия тийн идол на България с десетки хиляди последователи в мрежата и предизвиква истинска истерия при турнетата си из страната.\nЕва Теодорова Георгиева започва да пее още на 3. След 12 години в Детския радиохор да бъде дипломиран магистър по джаз и поп пеене от софийската музикална академия е логична развръзка. Тя има вече 10 хита, които се въртят по всички музикални телевизии и радиа. Песните й се разпространяват в Румъния, Гърция и Турция, където 2 поредни години участва във фестивали с 50 хилядна публика!\nПобедителката в миналогодишното издание на БГ мюзик фестивал, иска да повтори успеха си през юни в Сандански.\nПризнавам си, когато научих, че при турнетата си из България Ева посещава по 10 града през уикенда ококорих очи. Истината, обаче се оказа още по-шокираща – понякога селищата са 20. А що се отнася до 100-те туристически обекта, Ева и баща й, певецът Теодор Георгиев са ги обиколили за три месеца като са правили импровизирани концерти на повечето места.\nЗа какво се сещате, когато ви кажат Балъ Аахъ Клиъх? За нищо, предполагам. Ами когато чуете Дъблин? За тъмна бира, Джеймс Джойс, Свети Патрик и четирилистни детелини.\nОказа се, че Балъ Аахъ Клиъх се нарича ирландската столица на местния език.\nИрина Люцканова беше в града на река Лифи, независимо как ще го наречем, и няма търпение да ни разкаже:\n„Пристигайки в Дъблин, знаех сухи факти за ирландската столица. Че е най-големият град в Ирландия, разположен в източната част на страната при вливането на река Лифи в Ирландско море. Че в Дъблин са родени редица влиятелни писатели и драматурзи, като Самюел Бекет, Оскар Уайлд, Джеймс Джойс, Джордж Бърнард Шоу. Че Дъблин е младежки град - 50% от населението е под 27 години.\nПървата история започва с един исторически период, трагичен за народа на Ирландия.Страната по това време се крепи на земеделието, но земеделската система на острова е нестабилна и не е в състояние да се справи с продължителните периоди от лоши реколти. Основната храна на хората в Ирландия са картофите. Катастрофата настъпва през 1845г. когато картофената реколта е заразена с болестта „potato blight”. Тя буквално превръща картофите в гъста каша негодна за ядене.Проблемът се повтаря през следващите шест години. През 1849г.-1850г. освен от глада Ирландия е покосена и от холерна епидемия. Гладът и болестите принуждават хората да търсят спасение извън пределите на родината. През периода 1846 – 1850 година населението на Ирландия намалява с 2 млн. души, което по това време съставлява 25 % от населението на страната.\nВсяка седмица в Ню Йорк слизали по 15 хиляди измъчени ирландски емигранти, които търсели нов живот в новия свят. Те пристигали в Америка на стари кораби, които били наричани „плаващи ковчези“, защото по време на дългото пътуване на борда им умирал всеки пети.\nЕдин от корабите е „Jeanie Johnston”. Между 1848 и 1855 година, корабът прави 16 пътувания до Северна Америка, като превозва емигранти до Канада и Ню Йорк. Средната продължителност на едно пътуване траело 47 дни, а един курс превозвал между 100 и 250 пътника, много над допустимото за капацитета на кораба. Независимо от тези обстоятелства, няма нито един загинал пътник или член на екипажа по време на всички пътувания на „Jeanie Johnston”. Корабът имал изключителен капитан, подготвен екипаж и нещо много рядко за екипаж на кораб в тези времена - професионален лекар.\nПрез април 1848 година Маргарет Райли и съпругът й Даниел се качват на кораба "Jeanie Johnston" в Дъблин, за да отплават за Америка. Маргарет е бременна, но въпреки това капитанът поема риска да качи семейството й. Целият екипаж е безкрайно мил и много отзивчив към бременната жена. Бебето се ражда в открито море една седмица преди акостирането му в Америка и в знак на признателност към всички, Маргарет кръщава сина си със 17 имена - на всеки един от членовете на екипажа. В акта като място на раждане на детето е посочен - Атлантически океан.\nДнес репликата на кораба „Jeanie Johnston” работи като музей, показва восъчни фигури на екипажа и най-интересните пътниции разказва техните съдби.\nДругата история, която искам да споделя е за хитрия предприемач Уилям Уолш, който прави лимонада от поднесения му от живота лимон.\nУилям Уолш е предприемач, собственик на фериботите, превозващи пътниците през река Лифи. Тъй като плавателните съдове били в лошо състояние – ръждясали и неподдържани, на Уолш поставили условие да ги ремонтира или да построи мост. През 1816 г. предприемачът построил мост, но с клауза в договора, че за средващите 100 години всеки преминал съоръжението ще му плаща по половин пени. Така и до днес колоритният мост над река Лифи носи името Ha'penny Bridge.\nА още колко истории се крият в дебелите книги на библиотеката в Тринити колидж, по тесните улички с ирландки пъбове, в паметта на хората. Ако се върна отново в Ирландия бих тръгнала по следите на елфите и леприконите, за да допълня легендата за приказната страна, където историите оживяват.\nСветослав Марков и Теодор Борисов ни отвеждат до Охрид и манастира „Свети Наум”.\nСпоред всеобщата представа, българите от края на 19-и и началото на 20-и век са пътували главно на хаджилък до Светите места, поддържали са търговските си връзки с останките от Османската империя или са създавали нови с натъпкани с гюлово масло дисаги из Европа. Румяна Пенчева, ръководител на отдел „Фондове и летуратурно наследство” в Националния литературен музей, обаче, събира в книгата „Българинът по света в началото на 20-и век” пътеписи, които доказват, че предшествениците ни са кръстосвали от Сандвичевите острови до Южна Арабия и от Балтимор до Япония. При това без да са баснословно богати.\nПри следващото издание на Покана за пътуване ви обещавам разказ за музей на човекоядството от Доника Ризова. А вие не забравяйте, че\nГолямата лятна игра и още много пътешествия ви очакват на страницата ни във Фейсбук https://www.facebook.com/pokanazapatuvane/?ref=bookmarks\nв май 18, 2018\nЕтикети: „Покана за пътуване”, Магдалена Гигова, Румяна Пенчева, Светослав Марков, Теодор Борисов, EVA